სობეხოტეპ VIII
სეხემრე სისერტავი სობეხოტეპ VIII (ასევე სობეხოტეპ VIII) — ძველი ეგვიპტის მეფე (ფარაონი) მეთექვსმეტე დინასტიიდან, რომელიც მეფობდა მეორე გარდამავალი პერიოდის დროს. არსებობს ალტერნატიული ვერსიებიც, რომელთა მიხედვითაც სობეხოტეპი მეცამეტე ან მეჩვიდმეტე დინასტიის წევრი იყო. თუ სობეხოტეპ VIII მეთექვსმეტე დინასტიის წარმომადგენელი იყო მაშინ მისი მმართველობა დაიწყო ძვ.წ. 1645 წელს და დასრულდა ძვ.წ. 1629 წელს, მეფობდა ეგვიპტეში ჰიქსოსების შემოსევის დროს, იმეფა 16 წელი.